Diari Oficial de la Generalitat Valenciana


Sumari del DOGV 7073, del 23-07-2013 (2013/7374)

Notificació de la sentència dictada en el procediment ordinari número 1418/2011.
--------------------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7374


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1418/2011. [2013/7374]  
Procediment ordinari 001418/2011-C  
Demandant: Suministros Garcamps, SA.   
Procuradora: Dolores M.ª Olucha Varella.   
Demandat: Construcciones y Reformas Jubest, SL.   
Procurador/a: -  
Jesús Mario Abat Gallego, secretari d'esta ciutat i partit, faig saber que en el juí a què es fa referència més amunt s'ha dictat una sentència de data 1 de juliol de 2013, que té l'encapçalament i la dispositiva que, literalment, són com seguix:  
«Sentència número 154/2013  
Castelló de la Plana, 1 de juliol de 2013  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist estes actuacions de juí ordinari, promogudes per la procuradora Dolores María Olucha Varella, qui actua en nom de Suministros Garcamps, SA, sota la direcció lletrada de José Francisco Doménech García, contra Construcciones y Reformas Jubest, SL, (en rebel·lia), i atenen els següents: [...]  
  
Dispositiva  
Estime íntegrament la demanda interposada per la procuradora Dolores María Olucha Varella, en nom i representació de Suministros Garcamps, SA, contra Construcciones y Reformas Jubest, SL, i condemne la mercantil demandada a pagar a l'actora la quantitat de set mil cent trenta-quatre euros amb un cèntim (7.134,01 €), més els interessos de la Llei 3/2004 (modificada per la Llei 15/2010, de 5 de juliol), i les costes.  
Notifiqueu esta resolució a les parts en els termes disposats, i advertiu-los que en contra d'esta es pot interposar un recurs d'apel·lació, que s'interposarà davant d'este Jutjat dins del termini de 20 dies comptats des de l'endemà a la notificació, on s'exposaran les al·legacions en què es base la impugnació, a més d'esmentar la resolució apel·lada i els pronunciaments que s'impugnen. De conformitat amb el que disposa la disposició addicional 15a de la Llei Orgànica del Poder Judicial ?introduïda per la Llei Orgànica 1/2009, de 3 de novembre?, per a recórrer, la part recurrent haurà de constituir un depòsit per l'import de 50 euros, que es consignarà en el compte de consignacions d'este Jutjat, sense que puga tindre's per preparat el recurs si el depòsit no estiguera constituït. Estan exempts de constituir el depòsit: el ministeri fiscal, l'Estat, les comunitats autònomes, les entitats locals i els organismes autònoms que en depenen.  
Esta és la meua sentència, de la qual es deixarà una testimoniança en les actuacions, que, jutjant definitivament en primera instància, pronuncie, mane i firme.  
Publicació. Esta sentència ha sigut donada, llegida i publicada pel jutge que la subscriu, mentres celebrava audiència pública el mateix dia de la data, i assistit per mi, el secretari judicial. En done fe.»  
Atés que es desconeix l'actual domicili o residència de l'entitat demandada, Construcciones y Reformas Jubest, SL, de conformitat amb allò que disposa l'article 497 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació de l'esmentada sentència.  
  
Castelló de la Plana, 2 de juliol de 2013.- El secretari judicial: Jesús Mario Abat Gallego.